সৈয়দ হোসেইন নসরের মতে, উহুদের যুদ্ধে আলী বিখ্যাত কুরাইশ যোদ্ধা তালহা ইবনে আবী তালহার সঙ্গে যুদ্ধ করেছিলেন। তালহা ক্রমাগত অহংকার করত যে, সে তার পথে আসা যে কোন মুসলমানকে পরাজিত করে। আলীর কাছে তালহা পরাজিত হলে সে আলীর উদ্দেশ্য “কারাম আল্লাহু ওয়াজহাহু” বাক্যটি উচ্চারণ করে ক্ষমা চেয়েছিল। নসরের মতে, এই মঙ্গলজনক স্তবটি আলীর অন্যতম উপাধি হয়ে ওঠে যা বেশিরভাগ সুন্নিদের দ্বারা ব্যবহৃত হয়। এই বাক্যাংশ, যার সাথে সাধারণত অন্যান্য শব্দ জুড়ে দেওয়া থাকে, শুভেচ্ছা এবং মঙ্গলকামনা পাঠাতে ব্যবহৃত হয়।